ZAPISNIK

6. sjednice Vijeća Mjesnog odbora Kupinečki Kraljevec I.
22. listopada 2021. (petak),

s početkom u 19,30 sati
Nazočni članovi Vijeća:Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Lidija Špišić, stručni referent za rad tijela mjesne samouprave.

Predsjedava Žarko Vučak, predsjednik Vijeća.

         Potpredsjednica Vijeća, pozdravlja nazočne, konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 6. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 5. sjednice.

      Bez rasprave, jednoglasno (5 “za”), Vijeće prihvaća tekst zapisnika 5. sjednice.
      Predsjednica Vijeća, Žarko Vučak daje prijedlog dnevnog reda na glasovanje.

      Vijeće je jednoglasno (5 ”za”) usvojilo 
dnevni red:
1.  Prijedlog zaključka o izmjeni Financijskog plana Mjesnog odbora Kupinečki Kraljevec I. za 
     2021.

2.  Prijedlog zaključka  o utvrđivanju prijedloga prioriteta za Plan komunalnih          

     aktivnosti  Gradske četvrti Brezovica u 2022.

3.  Rasprava o prioritetima za asfalterski   program za 2022. 

4.  Prijedlog zaključka o davanju mišljenja na Konačni prijedlog Odluke o donošenju 

     Urbanističkog plana uređenja Groblje Kupinečki Kraljevec

5.  Prijedlog zaključka o potrebi žurne  novelacije projekta i nastavku izvođenja radova na 

     izgradnji sabirnog kanala i mreže  -  Kupinečki Kraljevec I. etapa na području Mjesnog 

     odbora Kupinečki Kraljevec I

6. Prijedlog zaključka o potrebi pokretanja katastarske izmjere za k.o. Starjak
7. Obavijesti, pitanja i prijedlozi

Ad 1)  Prijedlog zaključka o izmjeni Financijskog plana Mjesnog odbora Kupinečki Kraljevec I. 
            za 2021.
           Predsjednik Vijeća, Žarko Vučak iznosi da su članovi Vijeća primili Prijedlog zaključka što ga je izradio Gradski ured za mjesnu samoupravu u pisanom obliku. Prijedlog izmjena je izvršen u skladu sa Odlukom o izmjenama i dopunama Proračuna Grada Zagreba za 2021. što ga je donijela Gradska skupština Grada Zagreba. Otvara raspravu. 
           Nakon kraće rasprave, Prijedlog zaključka daje na glasovanje.
           Vijeće je jednoglasno (5 “za”) donijelo         
ZAKLJUČAK O IZMJENI FINANCIJSKOG PLANA

Mjesnog Odbora Kupinečki Kraljevec I. za 2021.

Članak 1.

U Financijskom planu Mjesnog odbora Kupinečki Kraljevec I. za 2021. , članak 1. mijenja se i glasi:

„PRIHODA:








813.609,00 KN
RASHODA:








813.609,00 KN“
Članak 2.

Članak 2. mijenja se i glasi:

	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	813.609,00

	6711
	PRIHODI ZA FINANCIRANJE RASHODA POSLOVANJA
	813.609,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	813.609,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	730.409,00

	 
	ODRŽAVANJE JAVNIH ZELENIH POVRŠINA
	46.681,00

	 
	ODRŽAVANJE NERAZVRSTANIH CESTA
	683.728,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00


“

Članak 3. 

Ovaj Zaključak će biti objavljen na oglasnoj ploči u sjedištu Mjesnog odbora.
Ad 2) Prijedlog zaključka  o utvrđivanju prijedloga prioriteta za Plan komunalnih    

     aktivnosti  Gradske četvrti Brezovica u 2022.

         Predsjednik Vijeća, Žarko Vučak konstatira da su članovi Vijeća primili Prijedlog zaključka  u pisanom obliku, obrazlaže isti te otvara raspravu. 
          Nakon kraće rasprave, uz manje korekcije Prijedloga, u kojoj su sudjelovali svi članovi Vijeća, predsjednik Vijeća utvrđuje Prijedlog zaključka te ga daje na glasovanje.

          Vijeće je jednoglasno (5 „za“) donijelo Prijedlog zaključka  o utvrđivanju prijedloga prioriteta za Plan komunalnih aktivnosti  Gradske četvrti Brezovica u 2022.

(Zaključak se prilaže ovom zapisniku i njegov je sastavni dio.)
Ad 3) Rasprava o prioritetima za asfalterski   program za 2022.
          Predsjednik Vijeća, Žarko Vučak informira članove koje vrste radova obuhvaća  asfalterski program. Predlaže da članovi Vijeća usuglase potrebe na temelju analize terena, a konačnu odluku donijet će početkom iduće godine u skladu s raspoloživim sredstvima. Otvara raspravu.
          Nakon kraće rasprave članovi Vijeća raspravili su potrebe uređivanja cesta iz asfalterskog programa u 2022. te usuglasili akcije koje bi se razmatrale kod donošenja konačne odluke:
        - Kraljevečki brijegi III odvojak

        - Starjak, odvojak prema kbr.102 i 103

        - Palčićka, sanacija najkritičnijih dijelova kolnika

        - Kraljevečki brijegi VII odvojak, nastavak
Ad 4) Prijedlog zaključka o davanju mišljenja na Konačni prijedlog Odluke o donošenju 

           Urbanističkog plana uređenja Groblje Kupinečki Kraljevec
          Predsjednik Vijeća, Žarko Vučak konstatira da su članovi Vijeća primili materijal u pisanom obliku. Upoznaje članove s procedurom donošenja UPU-a te izražava zadovoljstvo što je dosta prijedloga Vijeća Gradske četvrti Brezovica  uvršteno u Konačni prijedlog. Napominje da donošenje ovog dokumenta garantira da se na prostoru obuhvata istog, ništa drugo neće raditi. Zemljište za proširenje će se otkupiti, a proširenje će ići u etapama. Obzirom na navedeno, mišljenja je da bi Vijeće trebalo donijeti pozitivno mišljenje na ovaj dokument. Otvara raspravu.
         Darko Pereković napominje nedostatak parkirnih mjesta.

         Obzirom da se nitko ne javlja za riječ, predsjednik Vijeća daje  Prijedlog zaključka na glasovanje.
         Vijeće je jednoglasno (5 “za”) donijelo

ZAKLJUČAK

o davanju  mišljenja na Konačni prijedlog Odluke o donošenju

Urbanističkog plana uređenja Groblje Kupinečki Kraljevec

1. Vijeće Mjesnog odbora Kupinečki Kraljevec I. je razmotrilo Konačni prijedlog Odluke o donošenju Urbanističkog plana uređenja Groblje Kupinečki Kraljevec.
2. Vijeće daje pozitivno mišljenje na Konačni prijedlog Odluke o donošenju Urbanističkog plana uređenja Groblje Kupinečki Kraljevec.
3. Ovaj zaključak dostavlja se Vijeću Gradske četvrti Brezovica na dalje postupanje.

Ad 5) Prijedlog zaključka o potrebi žurne  novelacije projekta i nastavku izvođenja radova na 
          izgradnji sabirnog kanala i mreže  -  Kupinečki Kraljevec I. etapa na području Mjesnog
          odbora Kupinečki Kraljevec I
          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku. O navedenom Prijedlogu raspravljat će i Vijeće Gradske četvrti Brezovica budući da je uvršen u dnevni red sjednice te očekuje da će ga podržati. Otvara raspravu.
         Potpredsjednica Vijeća, Ivana Pogačić napominje da obzirom da se Zaključak upućuje i Gradonačelniku, potrebno je obavezno priložiti izvadak iz priloga iz glavnog projekta “Sabirni kanali naselja Kupinečki Kraljevec” pregledna situacija.
         Nakon kraće rasprave, predsjednik Vijeća daje Prijedlog zaključka na usvajanje.
         Vijeće je jednoglasno (5 “za”) donijelo
ZAKLJUČAK
O POTREBI ŽURNE  NOVELACIJE PROJEKTA I NASTAVKU IZVOĐENJA RADOVA NA IZGRADNJI SABIRNOG KANALA I i MREŽE

 -  KUPINEČKI KRALJEVEC  I ETAPA NA PODRUČJU MJESNOG ODBORA KUPINEČKI KRALJEVEC I 

1. Vijeće se upoznalo s Zapisnikom  sa sastanka održanog  u Vodoopskrbi i odvodnji d.o.o.  vezano za Plan Vodoopskrbe i odvodnje d.o.o. u Gradskoi četvrti Brezovica (URBROJ: 1-52712021 od 13.09.2021.) te s prilogom navedenog zapisnika „Izvadak programa građenja- GČ Brezovica“. Vijeće je raspravilo stanje izgrađenosti sabirnog kanala I i mreže na području Mjesnog odbora Kupinečki Kraljevec 1, te stavke u planu Vodoopskrbe i odvodnje d.o.o.  za pokretanje postupka nabave, realizaciju građenja i plan građenja navedenog Izvatka programa građenja - Gradska četvrt Brezovica (točka 19. i 20). 

2. Vijeće upozorava da radovi navedeni pod točkom 20. „Izgradnja sabirnog kanala i mreže Kupinečki Kraljevec 1 etapa _Brezovica u „Izvatku programa građenja- Gradska četvrt Brezovica“ nisu točni, odnosno  radovi nisu završeni kako je navedeno u tablici pod napomenom. Naime, radovi u ulici Kraljevečki brijegi su prekinuti  kod raskrižja s ulicom Ograja  i to 2500 m kraće, u odnosu na potrebno izvedenih i projektiranih 4858,99 m s obrazloženjem da će radovi biti nastavljeni nakon geomehaničkih istraživanja i novelacije projekta. Određena geomehanička istraživanja na samom brijegu iznad mjesta prekida radova su  provedena, a iz izvješća nije vidljivo je li napokon nakon dvije godine pokrenuta novelacija projekta i nije naveden plan za nastavak radova.  

3. Prilikom natječaja za radove navedene pod točkom 20. „Izgradnja sabirnog kanala i mreže Kupinečki Kraljevec 1 etapa - Brezovica ispuštena je bez valjanih razloga izgradnja ulične mreže u V i VI odvojku ulice Kraljevečki brijegi. Vijeće je na to više puta ukazivalo i opetovano tražilo da se riješi mreža za ta dva odvojka. U međuvremenu  je formiran i novi odvojak  ulice Kraljevečki brijegi  kućni brojevi 48-50A i 50E. Vijeće je s obzirom na gustoću naseljenosti i ravnomjerno rješavanje mreže za sve stanovnike financiralo izradu projekata za gradnju mreže u navedenim odvojcima, a za novi odvojak  kućni brojevi 48-50A i 50E ishođena je i građevinska dozvola. 

4. Vijeće izražava svoje nezadovoljstvo što je u „Izvatku programa građenja-GČ Brezovica“ za 2022. Vodoopskrba i odvodnja d.o.o. planira 0 kn za nastavak radova na kanalizaciji u Kupinečkom Kraljevcu. Naznačeno je da je potrebna Novelacija projekta, a nisu planirana sredstva, stoga Vijeće traži da Vodoopskrba i odvodnja d.o.o. u  svom Programu građenja obavezno u 2022., ako to još nije učinila, završi novelaciju projekta i počne sa nastavkom izgradnje sabirnog kanala u ulici Kraljevečki brijegi u dužini 2500 m te osigura financijska sredstva i pokrene nabavu za gradnju  i  ulične mreže u V i VI odvojku te novom odvojku Kraljevečki brijegi 48-50A i 50E. 

5. Ovaj zaključak dostavlja se Vijeću Gradske četvrti Brezovica na dalje postupanje.

Ad 6) Prijedlog zaključka o potrebi pokretanja katastarske izmjere za k.o. Starjak
          Predsjednik Vijeća, Žarko Vučak konstatira da su članovi Vijeća u pisanom obliku primili Prijedlog zaključka. Prijedlog je također pripremljen i za sjednicu Vijeća Gradske četvrti Brezovica.
         Vijeće je jednoglasno (5 “za”) donijelo

ZAKLJUČAK
o potrebi pokretanja katastarske izmjere za k.o. Starjak 

1. Vijeće je povodom označavanja početka radova katastarske izmjere na k.o. Kupinečki Kraljevec te izražavanja velikog nezadovoljstva  stanovnika naselja Starjak i Brebernica koji su sastavni dijelovi Mjesnog odbora Kupinečki Kraljevec I. što su ispušteni u procesu nabave i ugovaranja spomenute ugovorene izmjere za k.o. Kupinečki Kraljevec, raspravilo sadašnje stanje. 
2. Vijeće dijeli nezedovoljstvo stanovnika naselja Starjaka i Brebernice što katastraska izmjera za ta naselja   nije obuvačena spomenutim ugovorom za usluge katastarske izmjere, iako je to opetovano Vijeće Mjesnog odbora Kupinečki Kraljevec I. tražilo, kao i Vijeće Gradske četvrti Brezovica.

3. Vijeće traži da se žurno pokrene novi proces za nabavu za katastarsku izmjeru k.o. Starjak. 

4.  Ovaj se zaključak dostavlja Vijeću Gradske četvrti Brezovica na dalje postupanje.  
                                                O b r a z l o ž e n j e
          Vijeće je povodom označavanja početka radova katastarske izmjere na k.o. Kupinečki Kraljevec te izražavanja velikog nezadovoljstva  stanovnika naselja Starjak i Brebernica koji su sastavni dijelovi Mjesnog odbora Kupinečki Kraljevec I. što su ispušteni u procesu nabave i ugovaranja spomenute ugovorene izmjere za k.o. Kupinečki Kraljevec, raspravilo sadašnje stanje. 
          Vijeće dijeli nezedovoljstvo stanovnika Strajaka i Brebernice što katstraska izmjera za ta naselja   nije obuvaćena spomenutim ugovorom za usluge katastarske izmjere, iako je to opetovano Vijeće Mjesnog odbora Kupinečki Kraljevec I tražilo, kao i Vijeće Gradske četvrti Brezovica. 

Obzirom na navedeno, Vijeće traži da se kroz aneks spomenutog ugovora ugovori katastarska izmjera  za k.o. Starjak  ili da se žurno pokrene novi proces za nabavu za katastarsku izmjeru k.o. Starjak. 

Ad 7) Obavijesti, pitanja i prijedlozi
       Predsjednik Vijeća, Žarko Vučak informira članove Vijeća da će se održati tribine o novoj katastarskoj izmjeri k.o. Kupinečki Kraljevec.  U sjedištu MO Kupinečki Kraljevec I. planirana je  8. studenoga 2021. (ponedjeljak), s početkom u 18,00 sati. Obavijesti će izraditi Državana geodetska uprava i Gradski ured za katastar te će ih trebati postaviti po oglasnim  pločama.

      Nadalje, informira članove Vijeća da na sjednici Vijeća Gradske četvrti Brezovica nije prošao prijedlog za uklanjanje uzdignutih ploha.

        Potpredsjednica Vijeća, Ivana Pogačić iznosi da bi trebalo pokrenuti raspravu o uspornicima za smirivanje prometa te ponuditi kvalitetnija rješenja sigurnosti u prometu. 
       Obzirom da se nitko ne javlja za riječ, predsjednik, Žarko Vučak zaključuje rad 6. sjednice Vijeća te zahvaljuje na radu članovima Vijeća Mjesnog odbora.

    Dovršeno u 21,30 sati.
 Zapisnik izradila:

    Lidija Špišić
         KLASA:026-02/21-002/1893
         URBROJ:251-06-11-807-21-2
         Kupinečki Kraljevec, 22. listopada 2021.
                                                                                                       Predsjednik 
                                                                                              Vijeća Mjesnog odbora
                                                                                                Kupinečki Kraljevec I
                                                                                                        Žarko Vučak
       Na temelju članka 100 točke 2. Statuta Grada Zagreba (Službeni glasnik Grada Zagreba  23/16, 2/18, 23/18, 3/20 i 3/21) i članka 28. stavka 3. Poslovnika Vijeća Mjesnog odbora Kupinečki Kraljevec I (od 31. kolovoza 2018.), Vijeće Mjesnog odbora Kupinečki Kraljevec I, na 6. sjednici, 22. listopada 2021., donijelo je

Z A K LJ U Č A K

o utvrđivanju prijedloga prioriteta za Plan komunalnih aktivnosti

Gradske četvrti Brezovica u 2022.


Vijeće Mjesnog odbora Kupinečki Kraljevec I predlaže Vijeću Gradske četvrti Brezovica da u Plan komunalnih aktivnosti Gradske četvrti u 2022. godinu uvrsti sljedeće akcije na području Mjesnog odbora Kupinečki Kraljevec I:

I. ODVODNJA OTPADNIH VODA
	R.br.
	Lokacija - ulica
	Uređenost ulice


	Količina /duljina 

	1. 
	Kraljevečki brijegi, odvojak k.č.br. 900/34 i 900/17 k.o. Kupinečkom Kraljevcu ( postoji građevinska)
	Dio asfalt,  dio makadam 
	300 m

	2. 
	Kraljevečki brijegi V. odvojak


	Asfalt
	Cijela dužina 

	3. 
	Kraljevečki brijegi VI. odvojak
	Asfalt
	Cijela dužina


II. VODOOPSKRBA 
	R.br.
	Lokacija - ulica
	Uređenost ulice


	Količina/duljina

	1.
	Kraljevečki brijegi VI. odvojak
	Asfalt 
	Cijela dužina


III. JAVNOPROMETNE POVRŠINE I OBJEKTI

	R.br.
	Lokacija – ulica
	Opis  
	Količina 

	1.
	Ulica Starjak,  od raskrižja s Tratinarskim putem 
	Uređenje u širini 5,5 m s odvodnjom i spojem na odvodnju u Tratinarskom putu 
	300 m

	2.
	Ulica Mrakov breg od raskrižja s Ograjom 


	Uređenje u širini 5,5 m s nogostupom
	200 m 

	3.
	Tratinarski put 
	Oborinska odvodnja 
	100 m 

	4.
	Starjak 
	Izradnja nogostupa i odvodnje od kbr. 82 prema Pačićki  
	150 m 

	5.
	Bukovec
	Navoženje kamenog materijala 
	200 x 3 m

	6.
	Brebernički I. odvojak
	Navoženje kamenog materijala 
	100 x 3 m

	7.
	Brebernički III. odvojak 
	Navoženje kamenog materijala 
	150 x 3 m

	8.
	Autobusna stanica Starjak/Hobolići  
	Podizanje perona u smjeru Grada / iz smjera Grada 
	2


IV.  IGRALIŠTA I ZELENE POVRŠINE
	R.br.
	Lokacija – ulica
	Opis i količina radova 

	1.


	Iza objekta mjesne samouprave Kupinečki Kraljevec1 , Mrakov breg 1
	Uređenje ravne  travnate površine  20 x 20 m za igru 

	2.


	Kraljevečki brijegi IX. odvojak, dječje igralište 
	Izrada ograde između ceste i igrališta - klamerice

	3.
	Banovke, dječje igralište
	Izrada ograde - paneli


VI. OBJEKTI MJESNE SAMOUPRAVE

	R.br.
	Lokacija i vrsta objekta
	Opis  radova
	Količina

	1. 
	Mrakov breg 1 
	Sanacija terase ispred objekta (betonske kocke) 


	4 m²




VII.  DRUGI JAVNI OBJEKTI I POVRŠINE
	R.br.
	Lokacija i vrsta objekta
	Opis  radova
	Količina

	1.


	Kraljevečki brijegi 90, ispred područne škole
	Božićno i novogodišnje ukrašavanje postojećeg bora 
	1




KLASA:026-02/21-002/1893

URBROJ: 251-06-11-807-21-4

Kupinečki Kraljevec,  22. listopada 2021.          

                                                                                                      Predsjednik

                                                                                             Vijeća Mjesnog odbora

                                                                                              Kupinečki Kraljevec I.

                                                                                                   Žarko Vučak, v.r.
